open-index/open-wikipedia-markdown huggingface dataset:
Anki

**Anki** ( - memorado) estas programo por konservi en sia memoro per fojfoja rememorado diversajn informojn kiel parojn el demandoj kaj respondoj. Ĝi estas libera programo publikigata kun la permeso disponi ĝin laŭ la versio 3 aŭ ĉia pli nova versio de GNU GPL.

Por uzi Anki·on, la uzanto devas enigi memorotajn informojn popece en la datumbazon, por ke Anki kvazaŭ kreu el ili kartojn (fulmokartojn), kies ĉiu flanko surhavu pecon de memorigota informo. Poste Anki montras al la uzanto unu flankon de karto, kaj li devas provi rememori la informpecon troviĝantan sur la alia flanko. Tiam li premu butonon kaj kontrolu, ĉu li sukcesis, kaj komuniku tion al Anki. Depende de la sukceseco de rememoro, Anki difinos la tempon, post kiam tiu ĉi karto estos montrita la sekvan fojon.

Oni povas ankaŭ elŝuti jam pretajn kartarojn por Anki. Oni devas scii, ke ne ĉiuj kartaroj estas bonaj aŭ taŭgas por ĉiu, kaj ekzemple ĉe lernado de naturecaj lingvoj utilas kreado de propra kartaro kun persone pli trafaj kartoj (ĉar necesas kompreni antaŭ ol memorigi). Tiam ege rekomendindas sekvado de diversaj konsiloj pri uzado de tiaj programoj (mallongaj informeroj, kunteksto ktp).

Por difini la tempojn, Anki uzas algoritmon derivitan de la algoritmo SM2 iam uzita por samcela nelibera programo SuperMemo.

## Distingigaj ecoj 
### Notoj 
Malsame ol aliaj programoj, Anki akceptas informojn forme de "notoj" (antaŭ 2.0 — "faktoj"), kiuj konsistas el pluraj pecoj kaj ne nepre nur el du. La kartoj estas kreataj el ili laŭ nototipoj (antaŭe — "modeloj") provizitaj de la uzanto. Tial oni povas redakti samtempe kelke da kartoj, kaj Anki eviti montradon de kartoj el la sama „noto“ kun tro mallonga intertempo.

La informpecoj povas konsisti el teksto, formuloj, bildoj, sonoj, filmoj, sed por memorigado gravas, ke ili estu mallongaj, kaj ke oni komprenu antaŭ ol memorigi.

### Servilo 
#### Kartargastigo 
### Japana kaj ĉina lingvoj 
## Historio 
Kreinto de la programo deklaris la 5-an de oktobro de la jaro 2011‑a tago de kvinjariĝo de Ankio, ĉar la plej malnovaj trovitaj de li spuroj de ĝia ekzisto estis de la 5‑a de oktobro de la jaro 2006‑a.

Version 2.0.0 por ordinaraj komputiloj estis eldonita la 6-an de oktobro 2012.

## Referencoj 
## Vidu ankaŭ 
* Mnemosyne estas simplega alternativo, kiun oni ofte mencias kune kun Anki.
* jMemorize estas eĉ pli simpla, sed, kontraste al Anki kaj Mnemosyne, verkita en la programlingvo Java.
* AnkiApp estas eleganta alternativo senpaga, kies uzo estas ege simpla.

Kategorio:Lernado
Kategorio:Memoro
Kategorio:Libera programaro
Amarula

**Amarula** estas sud-afrika likvoro el Phalaborwa, urbo je la rando de la Nacia Parko de Kruger kaj estas farita el sukero, kremo kaj la fruktoj de la afrika marula arbo (*Sclerocarrya birrea*), ankaŭ nomata elefantarbo.
eta|Amarula
eta|Marula arbo
Amarula surmerkatiĝis ekde septembro 1989 kaj havas fruktan karamelan guston. Ĝi enhavas 17% da alkoholo.

Pro la asociado de la marula arbo kun elefantoj, kiuj volonte manĝas la fruktojn, oni elektis la elefanton kiel simbolo de la trinkaĵo.

## Eksteraj ligiloj 
* Amarula retejo 

Kategorio:Alkoholaĵoj
Marula arbo

La **marula arbo** (*Sclerocarya birrea*), aŭ elefantarbo, estas arbo el la familio de la Anakardiacoj (*Anacardiaceae*). Ĝi estas mezgranda arbo, kiu ĉefe troviĝas en la varmaj senfrostaj regionoj de subekvatora Afriko.

Oni uzas la fruktojn por la likvoro Amarula.

eta|maldekstra|Fruktoj
eta|maldekstra|Semoj
eta|maldekstra|Trunko

Kategorio:Anakardiacoj
Kategorio:Arboj
Ostrauer Zeitung

**Ostrauer Zeitung** estis regiona periodaĵo, kiu estis eldonata en la jaroj 1889-1939 en Moravia Ostrava.

Ĝis la jaro 1892 ĝi eliradis 2 foje dum semajno, poste 3 foje dum semajno, ekde la jaro 1900 4 foje dum semajno kaj ekde la jaro 1905 kiel tagĵurnalo ĝis sia haltigo en la jaro 1939. En la jaroj 1890-1898 ĝi eliris kun ĉeĥa aldonaĵo.

Kategorio:Ĉeĥaj gazetoj
Kategorio:Historio de Ostrava
Mohamedo la 6-a (Maroko)

Reĝo **Mohamedo la 6-a de Maroko** (; en maroka tamaziĥta lingvo ⵎⵓⵃⵎⵎⴷ ⵡⵉⵙⵙ ⵚⴹⵉⵚ, *Muḥammed wiss ṣḍiṣ*), ankaŭ konata kiel **Muhammad bin (al-)Hassan bin Muhammad bin Jussef (al-)Alaŭi**, (naskiĝis la 21-an de aŭgusto 1963) estas la dua infano kaj plej aĝa filo de Hasano la 2-a kaj lia edzino *Lalla Latifa*.

Li estas la aktuala reĝo de Maroko, ekde kiam li altroniĝis en julio de 1999 post la morto de sia patro kaj antaŭulo Hasano la 2-a. Li estas la 18-a reganto de la alaŭia dinastio, kiu regas en Maroko ekde 1666 (unue sultanoj, poste reĝoj), kaj laŭ la konstitucio de Maroko ĝi posedas ankaŭ la titolon ''Amir al-Mu'minin'' (religia estro de la kredantoj). Li (kaj liaj registaroj) klopodis montri sian regadon kiel malferma kaj moderniga, krom la alproksimigo al la Eŭropa Unio. Sed male al tio kio okazas en Eŭropo, la rolo de reĝo en Maroko ankoraŭ multe distas de tio kion moderna demokratio konsideras kaj tiel lia politika povo kaj influo en la ĝeneralaj aferoj ege pezas. La respekto al la homaj rajtoj ne estas tiom kontrolata kiom en Okcidenta Eŭropo, krom estas jarcentaj problemoj ne solvitaj kiaj tiuj de malriĉeco en grandaj areoj ekzemple en Rif, la apartigo kaj duarangigo de la berbera loĝantaro, la sendependeco de Okcidenta Saharo, la subpremado de disidentoj kaj studentoj, la rajtoj de virinoj (ekzemple lia edzino ne estas reĝino), la konflikto de radikalaj islamistoj ktp.

Tre ofte kompare kun la rolo de la reĝoj en Okcidenta Eŭropo oni rimarkigas kaj oni kritikas la troan registan povon de tiu reĝo, kiu povas iniciati religian reformon por fortigi sian povon, krei ekonomian sendependan zonon, kiel ĉe Tanĝero, ne rilatajn al la registaro, krei sian propran politikan partion kiu malekvilibras la politikan sistemon, elekti kelkajn ministrojn ktp. Krome li kreas enorman riĉon (1.757 milionoj de eŭroj en 2008 laŭ la gazeto Forbes) kaj daŭre ege pliigas sian posedaĵaron male al aliaj reĝoj.

Lia frato estas princo Moulay Rachid.

## Vidu ankaŭ 
* Mohamedo la 5-a de Maroko, lia avo

## Notoj 
Kategorio:Reĝoj de Maroko
Kategorio:Historio de Maroko
Kategorio:Nuntempaj ŝtatestroj
Mondo de miniaturoj Miniuni

eta|dekstra|250px|Miniuni en Ostrava
**Mondo de miniaturoj Miniuni** estas allogaĵo por infanoj kaj plenkreskuloj situanta en Nigra herbejo en Ostrava. Tio estas areo por miniaturaj modeloj. Sur 1,5 ha da areo oni povas ekvidi pli ol 20 modelojn de signifaj konstruaĵoj de eŭropaj urboj en mezurunuo 1:25 kun dominaĵo de 12 metroj alta Eiffel-turo kaj unika kolekto de modeloj de sep mirakloj en la mondo. Plu oni povas vidi ĉi tie fervojajn liniojn kun trajnetoj kaj akvovojn kun vaporŝipo. Interesaĵo estas paperaj modeloj de 50 mondaj urboj kun iliaj originaj nubskrapuloj kaj ĉiuj detaloj en mezurunuo 1:2000. Por vizitantoj estas preparitaj pluaj atraktoj kiel infanludejo; amuzigaj klerigaj kaj teknikaj programoj kaj tagoj de unuopaj urboj kaj ŝtatoj de EU. La modeloj kaj la atraktaĵoj estas plenigataj. En la areo estas ankaŭ restoracio.

La areo estis en la jaro 2020 likvidita.

## Eksteraj ligiloj 
* miniuni 
* Fotografioj en Miniuni

Kategorio:Moravia Ostrava
Kategorio:Nigra herbejo
216 Kleopatra

'*216 *Kleopatra*** estas granda kaj meze hela asteroido de la ĉefa asteroida zono.

## Malkovro 
Ĝi estis malkovrita de Johann Palisa la 10-an de aprilo 1880 en Pula (Kroatio) (tiam, en Aŭstrio-Hungario).

## Nomo 
Ĝi ricevis la nomon de la egiptia reĝino Kleopatra la 7-a.

## Ecoj 
216 Kleopatra havas la formon de osto, laŭ observo de Eŭropa Suda Observatorio de La Silla. Per radara eĥo, la Radioteleskopo de Arecibo en Puerto-Riko permesis desegni modelon de la asteroido, kiu konfirmis la ostan formon. Favorata klarigo de tiu formo estas, ke la asteroido komponiĝas el du korpoj ligataj de gravita forto.

Ĝia granda albedo aspektigas ĝin kiel kvazaŭ metala.

## Satelitoj 
En septembro 2008, Franck Marchis, P. Descamps, J. Berthier kaj J. P. Emery uzante sistemon de adaptiĝiva optiko de la Observatorio W. M. Keck de Mauna Kea, malkovris du satelitojn de 216 Kleopatra, kiuj ricevis la  la nomojn ***Alexhelios*** (S/2008 (216) 1) kaj ***Cleoselene*** (S/2008 (216) 2), en memoro de Aleksandro Helio kaj Kleopatro Seleneo, gefiloj de Kleopatra la 7-a kaj Marko Antonio.

***Alexhelios*** (S/2008 (216) 1), la satelito plej ekstere, havas diametron de 8,9 ± 1,6&nbsp;km, orbitan  de 678 ± 13&nbsp;km kaj  de 2,32 ± 0,02 tagoj (55,68 ± 0,48 horoj). Ĝia rotacia periodo estas ankoraŭ nekonata.

***Cleoselene'''* (S/2008 (216) 2) havas diametron de 6,9 ± 1,6&nbsp;km, orbitan duonan grandakson de 454 ± 6&nbsp;km kaj orbitan periodon de 1,24 ± 0,02 tago (29,76 ± 0,48 horoj). Ankaŭ ĝia rotacia periodo estas ankoraŭ nekonata.

La orbitoj de la satelitoj permesis mzuri la mason de 216 Kleopatra, do ties denso, kiu montriĝis malpli granda ol antaŭvidita: La interno de la asteroido enhavas ~ 40 % da malpleno, do havas strukturon de rubamaso.

## Notoj kaj referencoj 
## Eksteraj ligiloj 
* 
* 
* 
*  Astronomoj kaptis la bildon de metala ostego  – Artikolo NASA
*  Ostoforma asteroido havas du lunojn: *Cleoselene*, kaj *Alexhelios*; el *The Planetary Society*
*  Stranga "Osto por Hundo" Longa se 160 Mejloj Asteroido Kleopatra Kaptita en Detalaj Bildoj, el *SciTechDaily''
*  La asteroido 216 Kleopatra (Paĝaro de Jean-Michel)

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Kleopatro
Kategorio:Malkovrita de Johann Palisa
Kategorio:Astronomiaj objektoj malkovritaj en 1880
Maroka dirhamo

[eta|dekstra|300px|Monbileto de 200 dirhamoj montranta la figurojn de la reĝo [Mohamedo la 6-a kaj de lia patro Hasano la 2-a je la fono.]]
La **dirhamo** aŭ **dirham** (plurale *Darahim*) - arabe **درهم** - estas la oficiala monunuo de la Regno de Maroko kaj dividiĝas en 100 centimoj aŭ centonoj (santimat en maroka araba). La maroka leĝaro precize malpermesis la importadon kaj eksportadon de tiu monunuo ĝis la jaro 2007. La mallongigo estas MAD, tio estas MAroko kaj Dirham. La aktuala ŝanĝo je julio de 2009 estas 1 Eŭro kontraŭ 11,2545 MAD.

Tiu monunuo ekzistis ankaŭ en la Mezepoko.

## Monbiletoj 
Cirkulas monbiletoj de:
* 20 Dirhamoj
* 50 Dirhamoj
* 100 Dirhamoj
* 200 Dirhamoj

La nova serio de biletoj eldonita dum la aktuala reĝado de Mohamedo la 6-a kunvivas kun tiu eldonita dum la reĝado de lia patro, la antaŭa reĝo Hasano la 2-a; ambaŭ videblas cirkule relativa facile, kvankam tiuj biletoj eldonitaj de la antaŭa reĝo estas anstataŭataj de la bankoj per la novaj iom post iom. La koloroj de la du serioj ne ŝanĝis, kaj nur la dizajnoj montras nun la novan monarkon kaj la pressistemo estas pli aktuala kaj sekureca.

## Moneroj 
La serio de moneroj aktuale cirkulantaj estis stampitaj en la jaro 2002 anstataŭante iompostiome la antaŭan serion eldonitan montrante la vizaĝon de Hasano la 2-a, la antaŭa reĝo. La moneroj de 5 kaj 10 Dirhamoj respektive estas dumetalaj kaj la moneroj de 1 Santimat jam ne estas stampataj sed ankoraŭ ne estis retiritaj oficiale kaj daŭre cirkuliĝas. En 2002 oni ekstampis novan moneron de 2 Dirhamoj, kies inspiro estas evidente la antikvan moneron de 2 Francaj Frankoj.

Kategorio:Monunuoj
Kategorio:Ekonomio de Maroko
Laraŝo

eta|300px
**Laraŝo**, Laraĉo aŭ Larache () () estas havenurbo situa nordokcidente de Maroko, en la provinco de Tetuano, je ĉirkaŭ  de Tanĝero kaj je  de Tetuano. Ĝi situas je la marbordo de Atlantiko, en la maldekstra flanko de la estuaro de la rivero Lukus.

Ĝi enhavas populacion de  loĝantoj (laŭ la censo de 2004). En la ĉirkaŭo (en la maldekstra flanko de la estuario de la Lucus) troviĝas la ruinoj de Lixus, setlejo de fenicoj kaj poste kartaga kio poste iĝis kolonio romia kaj parto de la romia provinco de Mauritania Tingitana.

La nuna urbo estas konsiderata geografia kaj historia natura plilongigo de la antikva *Lixus*, kiu nune estas je 3 km.

Laraĉo estis fondata en la 8-a jarcento, pli precize en 828 kiam la princo Idrisi Mohamedo donis ĝin al sia frato Jahia ibn Idris, kiam araboj instalitaj en Lixus etendis siajn kampadejojn trans la rivero Lukus. Dum la postaj jarcentoj estis posedaĵo de diversaj sultanoj kaj eĉ de Hispanio ĉirkaŭ la jaro 1610 kaj ekde 1911 ĝis 1956; dum tiu lasta epoko la urbo ege hispaniĝis kaj poste malhispaniĝis.

Kategorio:Urboj de Maroko
Kategorio:Marhavenaj urboj
Pully

**Pully** estas urbo kaj komunumo en la Distrikto Lavaux-Oron en Kantono Vaŭdo, Svislando. Ĝi havis 17479 loĝantojn je la 31-a de decembro 2012.

## Geografio 
La komunumo Pully situas ĉe la nordokcidenta bordo de Lago Lemano oriente de la kantonĉefurbo Laŭzano, al kies aglomeraĵo ĝi apartenas. La okcidentan komunumolimon formas la rivero Vuachère, kaj en sudoriento la limon forma la rivero Paudèze. La komunumo konsistas el la urbo Pully kaj la vilaĝoj Chamblandes, La Rosiaz, Monts de Pully kaj Trois Chasseurs.

La teritorio de la komunumo etendiĝas sur areo de 5,85 km², de kiuj 23,5% estas kovritaj de arbaro, 20,5% servas por agrikulturo kaj 55,5% por setlado.

## Najbaraj komunumoj 
La komunumo Pully limas en nordoriento al Savigny, en oriento al Belmont-sur-Lausanne, en sudokcidento al Paudex, en sudo al Lago Lemano, kaj en okcidento kaj nordo al Laŭzano.

## Trafiko 
Tra Pully pasas la kantonaj ĉefvojoj n-ro 9 de Valezo tra Laŭzano al Vallorbe kaj n-ro 138 de Paudex laŭlonge de la lagobordo al Laŭzano. La plej proksima alveturejo al la svisa aŭtovojo A9, kiu en nordo pasas tra la komunuma teritorio, situas 1 kilometron sudokcidente de la komunumo en Laŭzano. La komunumo disponas pri stacidomo ĉe la trajnlinio de Svisaj Federaciaj Fervojoj de Laŭzano al Siono kaj ĉe la trajnlinio de Laŭzano al Friburgo kaj estas ankaŭ konektita al la loka busreto de Laŭzano.

## Historio 
La unua dokumenta mencio de Montpreveyres datiĝas el la jaro 994 kiel *Pulliacum*. En la jaro 1826 sur la komunuma teritorio estis trovita tombokampo el la neolitiko kun proksimume 30 tomboj. En la 10-a jarcento la burgonja reĝofamilio donacis bienojn kaj kampojn en Pully al la Priorejo Payerne. Ek de tiam la jurisdikcio pri Pully apartenis al la episkopo de Laŭzano. Ĝis 1555 unu el la plej grandaj bienposedantoj en Pully estis la grafo de Grejerco. Sub la berna regado de 1536 ĝis la Helveta Revolucio de 1798 Pully apartenis al la Voktejo Laŭzano. Post la revolucio ĝi formis subdistrikton de la Distrikto Laŭzano. Kun efiko de la 1-a de januaro 2008 ĝi surbaze de la administra reformo de 2006 estis atribuita al la nova Distrikto Lavaux-Oron.

## Famaj personecoj 
Charles Ferdinand Ramuz, verkisto, mortis en Pully la 23-an de majo 1947.

## Ĝemelaj urboj 
Ĝemelurbo de Pully estas Obernai en la Departemento Bas-Rhin en Francio.

## Notoj kaj referencoj 
## Vidu ankaŭ 
* Pully (stacidomo)
* Pully-Nord (stacidomo)

## Eksteraj ligiloj 
* Oficiala retpaĝo de Pully 

Kategorio:Urboj de Svislando
Pb

La literkombino **PB** havas plurajn signifojn:

***PB**  estas brazila kodo por la subŝtato  (*Paraíba*).
***Pb** estas simbolo por plumbo je kemio.
***pb** estas simbolo de pikobudo kiu estas mezurunuo de areo difinita kiel 10−40 m2.
Budo

[eta|Ekspozicia budo dum [foiro]]
[eta|[Gardostara budo en Prago]]
**Budo** estas malgranda, simpla konstruaĵo el tabuloj aŭ el tolvandoj, ne uzata kiel loĝejo (PIV).

Laŭ Francisko Azorín **Budo** estas *Simpla dometo, ofte ligna, por baraketo, stando, butiketo, gardistejo, k.c.* Li indikas etimologion el *budh* (kabano, tendo).

Ekzemploj estas gardostara budo (de soldato), ekspozicia budo (en bazaro), gazetbudo (sur strato), telefonbudo (en publikaj lokoj) kaj teo-budo. Primitiva afrika kabano ankaŭ nomiĝas pajlobudo.

## Vidu ankaŭ 
*Barako
*Kabano
*Kiosko
*Sentinelbudo
*Fritbudo

## Notoj 
Kategorio:Konstruaĵoj
Villette (Lavaux)

**Villette (Lavaux)** estas iama svisa komunumo en la Kantono Vaŭdo,
ĉe la bordo de Lago Lemano, ĉirkaŭ 6 km oriente de Laŭzano, kaj 12 km okcidente de Vevey, situas en la Vitejo de Lavaux: kiel aludas ĝia blazono, la komunumo estas vinprodukta. Kun efiko de la 1-a de julio 2011 ĝi estis integrita al la nova komunumo Bourg-en-Lavaux.

La 15-a de majo 1824, komunumo ***Villette*** estis disigita en ses komunumojn, kiuj estas : Forel (Lavaux), Villette (Lavaux), Grandvaux; Cully, Riex kaj Epesses;

La najbaraj komunumoj estas okcidente: Lutry kaj Savigny;
norde: Forel (Lavaux); kaj oriente: Grandvaux.

Per referendumo la 17-an de majo 2009, la komunumoj Villette (Lavaux), Grandvaux, Cully, Riex kaj Epesses decidis unuiĝi. 

Ili iĝos la komunumo Bourg-en-Lavaux de julio 2011.

## Vidu ankaŭ 
* Villette VD (stacidomo)

## Eksteraj ligiloj 
* Oficiala retpaĝo de Villette (Lavaux)
Grandvaux VD

**Grandvaux** estas iama svisa komunumo en la Kantono Vaŭdo ĉe la bordo de Lago Lemano, ĉirkaŭ 7 km oriente de Laŭzano, kaj 11 km okcidente de Vevey, situas en la Vitejo de Lavaux. Kun efiko de la 1-a de julio 2011 ĝi estis integrita al la nova komunumo Bourg-en-Lavaux.

La najbaraj komunumoj estas okcidente: Villette (Lavaux);
norde: Forel (Lavaux); kaj oriente: Cully.

La komunumo entenas vilaĝojn :*Crêts-Leyron*, *Le Signal*, *Le Tronchet*.

Per referendumo la 17-an de majo 2009, la komunumoj Villette (Lavaux), Grandvaux, Cully, Riex kaj
Epesses decidis unuiĝi . Ili iĝos la komunumo Bourg-en-Lavaux kun efiko de la 1-a de julio 2011.

La bildstriisto Hugo Pratt vivis en Grandvaux kaj tie mortis. Honore al li, estas statuo de lia fikciulo Corto Maltese apud la urbodomo.

## Vidu ankaŭ 
* Grandvaux (stacidomo)

## Eksteraj ligiloj 
* Oficiala retpaĝo de Grandvaux
Duopa elektrona kapto

En atoma fiziko, **duopa elektrona kapto** estas speco de radioaktiveco. Por izotopo *(A, Z)* kun kvanto de nukleonoj *A* kaj atomnumero *Z*, duopa elektrona kapto estas ebla nur se maso de izotopo *(A, Z-2)* estas pli malgranda.

En ĉi tiu maniero de disfalo, du el la orbitaj elektronoj estas enkaptataj per du protonoj en la kerno, formante du neŭtronojn. Du neŭtrinoj estas disradiataj en la procezo. Pro tio ke la protonoj estas ŝanĝataj al neŭtronoj, la kvanto de neŭtronoj pligrandiĝas je 2, la kvanto de protonoj *Z* malpligrandiĝas je 2, kaj la masnumero *A* restas neŝanĝita. Per ŝanĝo de la kvanto de protonoj, duopa elektrona kapto konvertas la fontan izotopon en izotopon de la alia kemia elemento.

Ekzemplo, atomkerno de kriptono konvertiĝas en atomkernon de seleno:

: 78Kr36+ + 2e− → 78Se34+ + 2νe

En la plejparto de okazoj ĉi tiu disfala reĝimo estas malvidebligata per pli verŝajnaj reĝimoj (sola elektrona kapto kaj tiel plu), sed kiam ĉiuj ĉi tiuj reĝimoj estas malpermesitaj aŭ forte subpremitaj, duopa elektrona kapto iĝas la ĉefa reĝimo de disfalo. Ekzistas 35 nature okazantaj izotopoj kiuj povas sperti duopan elektronan kapton. Tamen, ne estas konfirmitaj observadoj de ĉi tiu procezo. La unua kaŭzo estas ke la probablo de duopa elektrona kapto estas enorme malgranda (la teoriaj antaŭdiroj de duoniĝotempoj por ĉi tiu reĝimo estas pli grandaj ol 1020 jaroj). La dua kaŭzo estas ke la nuraj detekteblaj partikloj kreataj en ĉi tiu procezo estas ikso-radioj kaj elektronoj de Auger kiuj estas disradiataj per la ekscitita atoma ŝelo. En la limigo de iliaj energioj (≈1...10 keV), la fono estas kutime alta. Tial, la eksperimenta detekto de duopa elektrona kapto estas pli malfacila ol tiu de duopa beto-disfalo.

Se la masa diferenco inter la fonta kaj rezulta atomoj estas pli gransa ol du masoj de elektrono (1,022 MeV), la energio liberigata en la procezo estas sufiĉe granda por permesi alian reĝimon de disfalo, elektronan kapton kun pozitrona eligo. Ĝi okazas samtempe kun duopa elektrona kapto, ilia forkiĝanta rilatumo dependas de atomkernaj propraĵoj. Se la masa diferenco estas pli granda ol kvar elektronaj masoj (2,044 MeV), la tria reĝimo, duopa pozitrona eligo, estas permesita. Nur 6 nature okazantaj izotopoj povas disfali tra ĉi tiuj tri reĝimoj samtempe.

## Senneŭtrina duopa elektrona kapto 
La pli supre priskribita procezo kun kapto de du elektronoj kaj eligo de du neŭtrinoj (du-neŭtrina duopa elektrona kapto) estas permesata per la norma modelo de partikla fiziko, neniu el konservadaj leĝoj (inkluzivante de leptona nombra konservado) estas atencita. Tamen, se la leptona nombro ne estas bezone konservata, alispeca procezo povas okazi, la **senneŭtrina duopa elektrona kapto**. En ĉi tiu okazo du elektronoj estas enkaptataj per kerno, sed neŭtrinoj ne estas disradiataj. La energio liberigita en ĉi tiu procezo estas portata for per gama kvantumo de ena bremsa radiado. Ĉi tiu reĝimo de disfalo neniam estis observita eksperimente.

: 78Kr36+ + 2e− → 78Se34+

## Vidu ankaŭ 
* Duopa beto-disfalo
* Beto-disfalo
* Elektrona kapto

Kategorio:Atoma fiziko
Nuklido aperanta pro radioaktiveco

**Nuklido aperanta pro radioaktiveco** aŭ **radiogenerita nuklido** estas stabila aŭ malstabila nuklido produktata de procezo de radioaktiveco de alia nuklido. Tiaj nuklidoj estas unu el la plej gravaj iloj de studado en geologio. Ili estas uzataj en du ĉefaj manieroj:
* En komparo kun la kvanto de la radioaktiva 'malida nuklido' en sistemo, la kvanto de la aperanta pro radioaktiveco *produkto* estas uzata por radiomezura datigo (ekzemple uranio-plumba datigo).
* En komparo kun la kvanto de ne aperanta pro radioaktiveca izotopo de la sama elemento, la kvanto de la aperanta pro radioaktiveca izotopo estas uzata kiel izotopa traceanto (ekzemple 204Pb kaj aperanta pro radioaktiveca izotopo 206Pb).

## Ekzemploj 
Plumbo estas eble la plej bona ekzemplo de aperanta pro radioaktiveco substanco, ĉar ĝi estas produktata de la radiaktiveca disfalo de uranio kaj torio. Aparte, 206Pb estas formita de 238U, 207Pb de 235U, kaj 208Pb de 232Th. Aliaj elementoj konsiderataj kiel aperantaj pro radioaktiveco estas 40Ar formata de radioaktiva 40K, 14N formata de radioaktiva 14C. 238U, 235U kaj 232Th mem estas verŝajne aperantaj pro radioaktiveco, ili estas formitaj de disfalo de tiuj kernoj de elementoj pli pezaj ol uranio kiu ne spertis spontanean fision, tuj post kiam ili estis formitaj en supernovaj eksplodoj.

Aliaj gravaj ekzemploj de aperanta pro radioaktiveco elementoj estas radono kaj heliumo, ambaŭ kiuj estas formataj de disfalo de pezaj elementoj. Atomkernoj de heliumo estas la alfa partikloj aperantaj dum alfa disfalo de pezaj elementoj. La ĝenerala livero de heliumo sur Tero estas de alfa-radioaktiveco.

## Uzo en geologio 
En la tabelo estas listo de iuj el la plej gravaj nuklidoj uzataj en geologio, en ordo de malpligrandiĝo de duoniĝotempo de la radioaktiva fonta izotopo. La valoroj donitaj por duoniĝotempo kaj disfala konstanto estas la nunaj interkonsentaj valoroj en la geologia komunumo. Estingintaj nuklidoj ne estas inkluzivitaj.

:  fina ero de radioaktiva serio

## Vidu ankaŭ 
* Abundeco de elementoj en la terkrusto
* Natura abundeco (de izotopoj ene de elemento)
* Radioaktiva serio

## Eksteraj ligiloj 
* 

Kategorio:Geologio
Kategorio:Nuklea fiziko
Uĝda

eta|Merkato
**Uĝda** aŭ **Oujda** (la transskriboj **Uĵda**, **Veĝda** kaj **Ŭeĝda** eblas) (en araba, وجدة) estas urbo oriente de Maroko kun populacio ĉirkaŭ duonmiliono de loĝantoj, kiu troviĝas je  okcidente de la landlimo kun Alĝerio kaj je  sude de la Mediteranea Maro.

Ĝi estas la ĉefurbo de la maroka regiono nome Orienta Regiono kaj naskiĝurbo de la estinta prezidanto de Alĝerio Abdelaziz Buteflika.

Oujda havas flughavenon kiu ricevas nombrajn internaciajn flugojn devenajn ĉefe de Eŭropo. Ĝi estas sidejo de la Universitato Mohamedo la 1-a, dediĉita al teknologio kie oni instruas kaj en franca kaj en angla kaj en araba.

La urbo estis fondita en la 10-a jarcento kaj estis ĉefurbo de la gento de Zenataoj. Ĝi estis rekonstruita en la 13-a jarcento de la sultano Abu Jusef. La francoj okupis ĝin dufoje (1844 kaj 1859). Kiam Maroko estis okupita de Francio, Oujda iĝis militista bazo por kontroli la orientan Marokon dum la kolonia epoko.

La tipa manĝaĵo estas la *karan*, preparata el kikeroj kaj akompanata de *barida*, trinkaĵo preparita el koncentrita suko el oranĝo aŭ citrono. La urbo havas tipan merkaton kilometran kiu estas ĉiutaga.

Estas du futballudejoj kaj loka teamo. La reĝo posedas tie (kaj en ĉiu grava urbo maroka) palacon kie somerumas ofte. Somere oni celebras muzikfestivaloj kie partoprenas naciaj kaj internaciaj artistoj.

## Ĝemelitaj urboj 
* 15ra|Bandera de Francia Lille, (Francio)
* 15ra|Bandera de Arabia Saudita Ĝido, (Sauda Arabio)
* 15ra|Bandera de Libia Sirte, (Libio)
* 15ra Trowbridge, (Unuiĝinta Reĝlando)

## Eksteraj ligiloj 
* Altlernejo de Teknologio de Uĝda 
* FR OujdaOnline.Net 
* oujda komerco 
* La judoj en Uĝda
* Retejo pri la urbo
* Universitato Mohamedo la 1-a 

Kategorio:Urboj de Maroko
Feso

eta|220px|dekstra|Panoramo de la urbo
eta|220px|dekstra|Pordo al la malnova medino de Fez.
eta|220px|Reĝa palaco de Fez antaŭ granda placo kaj ĉe la juda strato kaj antaŭ la medino.
**Feso** (oficiale **فـاس** [*Fās*] en la araba, **Fès** en la franca kaj **ⴼⴰⵙ** en la oficiala maroka berbera; malnova nomo en eŭropaj lingvoj, ankoraŭ uzata en la angla kaj la hispana: **Fez**) estas la tria plej granda urbo de Maroko, post Kasablanko kaj Rabato, kun  loĝantoj laŭ la censo de 2024 (loka nomo de la loĝantoj: *fasí*).

Feso estas la ĉefurbo de la regiono de Fès-Meknes. Estas situa en la provinco de Fez-Sais, en la prefekturo de Fez-Dar-Dbibegh, en la regiono iam nomata Mauritania Tingitana. La geografiaj koordenatoj estas 34°3′10″ N 4°58′58″ Ok.

Ĝi estas unu de la kvar urboj nomataj *imperiaj* kun Marakeŝo, Meknes kaj Rabat. En Maroko ĝi estas konsiderata kiel la religia kaj kultura centro de la lando. Ĝia universitato, fama pro la studado de la araba kaj la islama religio, allogas grandan nombron de marokaj studentoj.

La urbo dividiĝas en tri zonoj, **Fez el Bali**, la antikva zono, ene de la muregoj, **Fez-Ĝdid**, la nova zono, kie troviĝas la *Mellah*, la juda kvartalo, kaj la ***Ville Nouvelle*** (Nova urbo), la franca zono nordokcidente de la urbo. La **medino de Fezo** el Bali, la plej granda el la du de la urbo, estas la plej granda piedira zono de la mondo, kaj estis deklarata Monda heredaĵo de Unesko en 1981.

Fez estas unu de la simboloj plej gravaj de Maroko. Ĝi havas labirintajn stratetojn kaj la Medino de Fez el-Bali (antikva Fez) estas de la plej grandaj mezepokaj setlejoj kiuj ankoraŭ ekzistas en la mondo, kaj la pordegoj kaj muregoj kiuj ĉirkaŭas ĝin pligrandigas ĝian enormecon.

## Vidindaĵoj 
* Medino
* Moskeo de El-Qaraouiyyîn
* Muzeo de la palaco Batha
* Madrasa de Bou Irania
* Moskeo de Ech-Cherabliyyîn
* Muzeo *Nejjarîn*
* Madrasa de El-Attarîn
* Moskeo *de la andaluzoj*
* Madrasa de Es-Sahrij
* Norda Fortikaĵo
* La Tomboj de Merinidoj
* Fez el Bali (la mezepoka medino de la urbo)
* Fez el Jedid (la nova medino de Fez)
* La *Mellah*

## Famuloj 
* Tahar Ben Jelloun

## Ĝemelurboj 
eta|220px|Tipaj (kaj malbonodoregaj) tinkturujoj de Fez
* Montpellier, Francio (1961), (2003)
* Strasburgo, Francio (1961)
* Florenco, Italio (1963)
* Kairuano, Tunizio (1965)
* Saint Louis, Senegalio (1979)
* Jerusalemo, Palestino (1982)
* Krakovo, Pollando (1985)
* Koimbro, Portugalio
* Lahoro, Pakistano (1988)
* Tlemeceno, Alĝerio (1989)
* Kordovo, Hispanio (1990)
* Ĉingetti, Maŭretanio (1990)
* Bobo Dioulasso, Burkina Faso (2003)
* Suvon, Sudkoreio (2003)

## Vidu ankaŭ 
* Reĝlando Fezo

## Notoj 
Kategorio:Urboj de Maroko
Kategorio:Iamaj ĉefurboj

Kategorio:789
Kategorio:Administraj unuoj fonditaj en la 8-a jarcento
Tanĝero-Tetuano

250ra|eta|Regiono de Tanĝero-Tetuano.
250ra|eta|Panoramo de la urbo de Ĉaŭen.
**Tanĝero-Tetuano** (, ) estas unu de la 16 regionoj kiujn organizas Maroko. La ĉefurbo estas Tanĝero.

La regiono situas norde de la lando kaj estas tuŝata de la Atlantiko kaj de la Mediteranea Maro. Sude ĝi limas kun la regionoj de Garb-Chrarda-Beni Hsen kaj de Taza-Al Hoceima-Taunate. Norde ĝi fars limon kun la hispana urbo de Ceŭto.

## Historio 
La unuaj homaj setlejoj okazis en la paleolitiko, kaj estas scio, ke la loĝantoj de tiu regiono rilatis kun aliaj popoloj de la Mediteraneo. La geografia situo de la regiono ĉe la Ĝibraltara Markolo kaj inter ambaŭ maroj igis ĝin ege strategia kaj dum militoj kaj dum paco.

Dum la antikveco estis jam urboj en la regiono, kaj la nunaj urboj grandparte estas heredantoj de tiuj. Ekzemple Tanĝero antikva *Tingis*, Arcila (*Zilil*), Laraŝo (*Lixus*) aŭ Tetuano (*Tamuda*). La granda escepto estas Ĉaŭen, urbo pli malfrua kiu naskiĝis de rura kaj montara medio pro politikaj kaj religiaj faktoroj kaj disvolvigita danke al la influo de al-andaluzoj.

La medinoj de la urboj de Tanĝero-Tetuano prezentas grandan intereson kiel konsekvenco de historia heredo influita de gravaj civilizoj kiaj Al-Andalus, Turkio aŭ Portugalio. Same kiel ĉiuj historiaj urboj de Maroko, la urboj de la provinco dividiĝas en la Medino kun la Kasba kaj la moderna urbo. La unua troviĝas ene de la limoj de la muregoj, dum la dua disvolviĝis ekster la defendaj muregoj. La moderna urbo ekdisvolviĝis dum la epoko de la hispania protektorato (1912-1956) kaj la internacia reĝimo ĉe Tanĝero. La plejparto de gravaj urboj en tiu provinco estis dekomence havenurboj.

## Demografio 
Laŭ la ĝenerala censo de populacio de 1994, la loĝantaro de la regiono estas ĉirkaŭkalkulata en 2,04 milionoj de loĝantoj, kio reprezentas 8 % de la totala populacio de Maroko. En 2010 oni supozas, ke ĝi estos 2,8 milionoj de loĝantoj el kiuj 86% estos urbaj.

## Klimato 
La klimato havas la ĝeneralajn trajtojn de la mediteranea klimato, sed ŝanĝas ĝin la latitudo, alteco kaj marbordo, tiele temas pri la regionopli pluva en Maroko (+ 1.000 mm).

## Ekonomio 
La ĉefa ekonomia agado estas agrikulturo, brutobredado, forstado kaj fiŝkaptado, tio estas la unuaranga sektoro kun 43,5% sekve de la komerco (14,4%) kaj la industrio kaj manfarado (13,7%). Tamen industrio kaj komerco pligraviĝas enorme kompare kun aliaj regionoj de la lando danke al plibonigo de la reto de aŭtoŝoseoj, la konstruo de la haveno Tanĝero Med kaj la havenaj zonoj.

## Administra divido 
La regiono estas organizata en du *vilajoj*: tiu de Tanĝero-Arcila kun la prefekturo de Fahs-Bni Mkada kaj la vilajo de Tetuano kun la prefekturo de Tetuano kaj la provincoj de Ĉaŭen kaj Laraŝo.

## Referencoj 
Kategorio:Regionoj de Maroko
Nemesvid

**Nemesvid** [nemeŝvid] estas malgranda vilaĝo en Hungario, en regiono **Suda** Transdanubio, en departemento Somogy, en subregiono de Marcali. Nemes signifas: nobela.
eta|300px|Preĝejo de Nemesvid

## Bazaj informoj 
* Areo: 18&nbsp;km²
* Loĝantaro: 850
* Poŝtkodo: 8738
* Telefonprefikso: 85

## Situo 
Nemesvid situas sur ebenaĵo, laŭ rojo, laŭ traira flankovojo. Zalakaros troviĝas 16, Marcali 19, Nagykanizsa 25, Balatonszentgyörgy 28 km-ojn.

## Historio 
Dum la mezepoko kuiristoj de la reĝo vivis tie. En 1566 la turkoj detruis la vilaĝon. La komunumo iĝis kampurbo en 1827. Vilaĝservoj estas infanĝardeno, lernejo, kuracejo, apoteko, 3 vendejoj, 2 drinkejoj, futbalejo, policano, poŝto.

## Vidindaĵo 
* romkatolika klasikisma preĝejo omaĝe al (Serpa) Dipatrino de 1798

## Famuloj 
En la proksima farmo naskiĝis Marcell Jankovics (montogrimpisto).

## Fontoj 
* hungarlingva Vikipedio
* http/maps.google.com
* w.iranymagyarorszag.hu
* w.gyaloglo.hu
* w.vendegvaro.hu

Kategorio:Vilaĝoj de Hungario
Kategorio:Vilaĝoj en departemento Somogy
Somogysimonyi

**Somogysimonyi** [ŝomodjŝimonji] estas tre malgranda vilaĝo en Hungario, en regiono Suda Transdanubio, en departemento Somogy, en Distrikto Marcali.

## Bazaj informoj 
* Areo: 16&nbsp;km²
* Loĝantaro: 84
* Poŝtkodo: 8737
* Telefonprefikso: 85

## Situo 
Somogysimonyi situas sur ebenaĵo, laŭ rojo, laŭ traira flankovojo. Zalakaros troviĝas 13, Nagykanizsa 21, Marcali 23, Balatonszentgyörgy 29 km-ojn.

## Historio 
Ekde la 14-a jarcento oni loĝadis en tiutempa *"Simonyi"*. La turkoj faris senhoma la vilaĝon. En la 19-a jarcento Somogy aldoniĝis al la loknomo. En Somogysimonyi migra poŝto servas.

## Vidindaĵoj 
* romkatolika preĝejo omaĝe al Nomo de Dipatrino de 1932
* kampanilo
* kastelo inter arbaro

## Fontoj 
* hungara Vikipedio
* http/maps.google.com
* www.iranymagyarorszag.hu
* www.gyaloglo.hu
* www.vendegvaro.hu

Kategorio:Vilaĝoj de Hungario
Kategorio:Vilaĝoj en departemento Somogy
Csákány

**Csákány** [ĉAkanj] estas malgranda vilaĝo en Hungario, en regiono Suda Transdanubio, en departemento Somogy, en Distrikto Marcali. La loknomo signifas: pioĉo.

## Bazaj informoj
* Areo: 16&nbsp;km²
* Loĝantaro: 280
* Poŝtkodo: 8735
* Telefonprefikso: 85

## Situo
Csákány situas sur ebenaĵo, laŭ traira flankovojo, aŭtoŝoseo M7 Budapeŝto-Rijeka preteriras. Marcali kaj Zalakaros troviĝas po 15, Balatonszentgyörgy 21, Nagykanizsa 29 km-ojn.

## Historio
La unua mencio devenis pri la vilaĝo el 1389. En la 16-a jarcento fortikaĵo konstruiĝis, kiun la turkoj okupis en 1566. Vilaĝservo estas migra poŝto.

## Vidindaĵoj
* romkatolika baroka Preĝejo Ĉieliro de Maria (Csákány)

## Fontoj 
* hungara Vikipedio
* http/maps.google.com
* www.iranymagyarorszag.hu
* www.gyaloglo.hu
* www.vendegvaro.hu
Tapsony

**Tapsony** [tapŝonj] estas malgranda vilaĝo en Hungario, en regiono **Suda** Transdanubio, en departemento Somogy, en subregiono de Marcali.

## Bazaj informoj 
* Areo: 32&nbsp;km²
* Loĝantaro: 870
* Poŝtkodo: 8718
* Telefonprefikso: 85

## Situo 
Tapsony situas sur ebenaĵo kaj rande sur deklivoj, laŭ traira flankovojo. Zalakaros troviĝas 24, Marcali 19 km-ojn.

## Historio 
La unua mencio devenis el 1331 pri la vilaĝo. Inter 1715-1735 Tapsony estis departementejo de Somogy. La kampoj longe apartenis al ĉefepiskopejo de Esztergom. Dum la socialismo kolĥozo funkciis. Vilaĝservoj estas infanĝardeno, kulturdomo, vendejo, poŝto.

## Vidindaĵoj 
* romkatolika preĝejo omaĝe al Defendo de Sankta Jozefo
* fiŝkaptista lago

## Fontoj 
* hungara Vikipedio
* http/maps.google.com
* w.iranymagyarorszag.hu
* w.gyaloglo.hu
* w.nagyvofely.hu
* w.vendegvaro.hu

Kategorio:Vilaĝoj de Hungario
Kategorio:Vilaĝoj en departemento Somogy
Elytrigia

***Elytrigia***, esperante elitrigio, estas genro de plantoj de la subfamilio de Pooideae. Ĝi troviĝas ĉefe en modera klimato.

## Priskribo 
Ĝi estas plurjaraj kun rizomo, kun verdaj aŭ glaŭkaj, raspaj folioj kaj kun preskaŭ sidaj spiketoj en spiko.
Elimo (*Elymus*) kaj Agropiro (*Agropyron*) estas tre parencaj genroj al elitrigio.

## Ĉefaj specioj 
* *Elytrigia alatavica* (Drobow) Nevski
* *Elytrigia atherica* (Link) Kerguélen ex Carreras
* *Elytrigia bessarabica* (Savul. & Rayss) Dubovik
* *Elytrigia caespitosa* (K. Koch) Nevski
* *Elytrigia campestris* (Godron kaj Gren) Careras Martinez
* *Elytrigia curvifolia* (Lange) Holub
* *Elytrigia disticha* (Thunb.) Prokudin ex Á. Löve
* *Elytrigia elongata* (Host) Nevski
* *Elytrigia intermedia* (Host) Nevski
* *Elytrigia juncea* (L.) Nevski
* *Elytrigia lolioides* (P. Candargy) Nevski
* *Elytrigia pontica* (Podp.) Holub
* *Elytrigia pungens* (Pers.) Tutin
* *Elytrigia pycnantha* (Godr.) Á. Löve
* *Elytrigia rechingeri* (Runemark) Holub
* *Elytrigia repens* (L.) Desv. ex Nevski, kviko aŭ rampanta elitrigio
* *Elytrigia scirpea* (C. Presl) Holub
* *Elytrigia varnensis* (Velen.) Holub

## Notoj kaj referencoj 
## Eksteraj ligiloj 
* Tela botanica : Elytrigia 
*
Capella (programaro)

**capella** estas notkomposta programaro, kiun vendas la firmao *capella-software* el Söhrewald (distrikto Kassel). Ĝi estis evoluigita komence por la  operaciumo DOS kaj prizorgata ĝis versio 1.5, aperinta en la jaro 1993. En la DOS-versio estis integrita la grafika interfaco GEM. Versio 2.0 estis la unua versio por Microsoft Windows 3.1, sed nur versio 2.1 funkciis glate.

Ĝi taŭgas por unu- kaj plurvoĉa komponaĵo (ekz. ĥoro- kaj orkestropartituroj), por kantoj (kun tekstoj) kaj gitarakordoj. La enigo funkcias laŭplaĉe per komputilklavaro, per komputila muso aŭ MIDI-klavaro.

Pro la relative malalta prezo ĝi estas disvastigita precipe en la praktikaj kaj duonprofesiaj sferoj de lernejaj muzikinstruistoj, eklezimuzikistoj, ĥorestroj kaj amatormuzikistoj.

## Vidu ankaŭ 
* Notkompostado

## Eksteraj ligiloj 
* Retejo de la vendanto
* tobis-notenarchiv.de – verkoj de Johann Sebastian Bach kiel Capella-dosieroj
* Retejo de „Kirchenmusikliste“ – religia muziko
* Notenregal   – kolekto de pli ol 6.000 verkoj
Kategorio:Programaro
Kategorio:Muzika notacio
Kingstaŭno

eta|170px|Situo de Kingstaŭno en la mapo
eta|300px|Panoramo de Kingstaŭno
**Kingstaŭno** () estas ĉefurbo kaj havenurbo de Sankta Vincento kaj Grenadinoj. La loknomo signifas: reĝo-urbo.

## Situo kaj klimato 
La ĉefurbo situas inter maro kaj vulkanaj montetoj 182 m-ojn altaj. Kingstaŭno apartenas al la tropika zono, la averaĝa temperaturo estas 24.5 Celsiusa, la pluvo estas jare po 1100 mm (precipe inter majo kaj novembro.

## Historio 
Kolombo malkovris la insulon en 1493. La urbo fondiĝis en la 18-a jarcento. La insulo apartenis al la britoj inter 1783-1979. Nuntempe loĝas en Kingstaŭno 24500 homoj.

## Trafiko 
La plej grava estas la haveno, kie oni eksportas bananon, kokoson, sukeron, kotonon kaj similajn. La flughaveno povas akcepti nur lokajn malgrandajn maŝinojn. La montoj baras konstruadon de bonaj vojoj.

## Vidindaĵoj 
* Botanika ĝardeno de 1763
* fortikaĵo nomata Charlotte de 1873
* katedralo omaĝe al Sankta Georgo el la 19-a jarcento
* katedralo omaĝe al Dipatrino (Maria) de 1935

## Fontoj 
* hungara kaj franca Vikipedioj

Kategorio:Ĉefurboj de Karibio
Kategorio:Marhavenaj urboj
Kategorio:Sankta Vincento kaj Grenadinoj
Szőkedencs

**Szőkedencs** [sOkedenĉ] estas malgranda vilaĝo en Hungario, en regiono Suda Transdanubio, en departemento Somogy, en Distrikto Marcali. Szőke signifas: blonda.

## Bazaj informoj 
* Areo: 19&nbsp;km²
* Loĝantaro: 340
* Poŝtkodo: 8736
* Telefonprefikso: 85

## Situo 
Szőkedencs situas sur ebenaĵo, preter aŭtoŝoseo M7 Budapeŝto-Rijeka. Zalakaros troviĝas 12, Marcali 16, Balatonszentgyörgy 19, Nagykanizsa 28, Keszthely 29 km-ojn.

## Historio 
La unua mencio devenis pri la vilaĝo el 1332 en formo *"Dencs"*. Post la mezepoko la turkoj senhomigis la vilaĝon. En 1893 incendio okazis. Vilaĝservoj estas kuracejo, migra poŝto.
eta|La maljuna tilio en Szőkedencs

## Vidindaĵoj 
* romkatolika preĝejo omaĝe al Dipatrino de Hungaroj de 1942
* luterana preĝejo de 1861, en 1900 pligrandigita
* 700-jara tilio 1100 cm-ojn vasta, ŝajne la plej granda en Hungario

## Fontoj 
* hungara Vikipedio
* http/maps.google.com
* www.iranymagyarorszag.hu
* www.gyaloglo.hu
* www.vendegvaro.hu

Kategorio:Vilaĝoj de Hungario
Kategorio:Vilaĝoj en departemento Somogy
Csököly

**Csököly** [ĉokoj] estas vilaĝo en Hungario, en regiono **Suda** Transdanubio, en departemento Somogy, en subregiono de Kadarkút.

## Geografio 
Csököly situas sur tre mildaj deklivoj, laŭ traira flankovojo. Kadarkút troviĝas 11, Nagyatád 22, Kaposvár 24, Budapeŝto 203 km-ojn.

## Historio 
La unua mencio okazis inter 1332-1337, tial oni supozas, ke la vilaĝo havis kirkon. La loknomo aperis en 1382 en formo *Chukul*, en 1466 *Chekel*. Dum dominado de turkoj oni komputis tie 45 domojn. baldaŭe ĝi apartenis al episkopejo de Veszprém (urbo). En 1798 tie malsaniĝis Mihály Csokonai Vitéz. En 1817 Csököly ricevis permeson aranĝi tutlandan merkaton. En 1910 laŭ la censo vivis en la vilaĝo 1721 homoj, ĉiuj hungaroj. Vilaĝservoj estas infanĝardeno, poŝto.

## Vidindaĵoj 
* romkatolika preĝejo omaĝe al Episkopo Sankta Marteno
* kalvinana preĝejo de 1856

## Fontoj 
* hungara Vikipedio
* http/maps.google.com
* w.iranymagyarorszag.hu
* w.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Svinov (Ostrava)

**Svinov** () estas eksa urbo, ekde la 20-a de majo 1957 urba kvartalo de Ostrava, ekde la 24-a de novembro 1990 urba parto de la statuta urbo Ostrava en Ĉeĥio. Ĝi etendiĝas sur la maldekstra bordo de rivero Odra en silezia parto de Ostrava. **Svinov** estas ankaŭ nomo de katastra teritorio. Vivas ĉi tie  ().

## Historio 
eta|maldekstra|Historia blazono de urbo Svinov
La unuaj mastrumaj konstruaĵoj estis fonditaj en valo de rojo Porubka, la maldekstre-flanka alfluanto de rivero Odra. La setlejo kun la jaroj disvastiĝis ĉiudirekten. Estiĝis ankaŭ solejoj, el kiuj unu Dubí situas nur ĉe la rivero Odra.

La silezia vilaĝo Svinov unuafoje estas menciata en dokumento de olomouca episkopo Bruno el la jaro 1265. En 1936 Svinov estis avancita je urbo, ekde 1957 ĝi estas unu el urbaj partoj de Ostrava. La urbo estis dum la dua mondmilito liberigita de Ruĝa Armeo la 30-an de aprilo 1945.

Ekde la jaro 1847, kiam Svinov fariĝis fervoja stacio sur grava internacia linio Vieno-Krakovo de Norda fervojo de Ferdinando. Kiam la Norda fervojo de Ferdinando estis finkonstruita, en Svinov-on komenciĝis transloĝiĝi fervoja personaro, komenciĝis sukcesi lokaj entreprenistoj, estis fonditaj industriaj entreprenoj. La stacio estas ankaŭ signifa transporta nodo. Konstruado de fervojlinio Svinov-Opava komencis en la jaro 1855 kaj konstruado de Vítkovica uzina tramvojo ĝis Svinov en la jaro 1887. Al ĝi ligis en la jaro 1907 ankoraŭ tramvojo el Moravia Ostrava kaj sekve loka tramvojo el Klimkovice (1911), kiu estis elektrizita en la jaroj 1947-1948. Hodiaŭ la stacidomo Ostrava-Svinov el vidpunkto de persona transporto la plej signifa fervoja stacio sur la teritorio de urbo Ostrava. Ĝi servas krom alia ankaŭ por la urba parto Poruba.

## Loĝantaro 
## Memorindaĵoj 
* Preĝejo de Kristo Reĝo

## Famaj naskiĝintoj 
* Karl Scheit – gitaristo, flutisto kaj muzika pedagogo


Kategorio:Urbaj partoj de Ostrava
Kategorio:Setlejoj en Ostrava baseno
Kategorio:Setlejoj sur Odro
Cully VD

**Cully**, estas iama svisa komunumo en la Kantono Vaŭdo, ĉe la bordo de Lago Lemano, ĉirkaŭ 8&nbsp;km oriente de Laŭzano, kaj 9&nbsp;km okcidente de Vevey, situas en la Vitejo de Lavaux. Kun efiko de la 1-a de julio 2011 ĝi estis integrita al la nova komunumo Bourg-en-Lavaux.

La komunumo entenas la vilaĝojn *Bahyse-Dessous*, *Bahyse-Dessus*, kaj *Chenaux*. La najbaraj komunumoj estas okcidente: Grandvaux; norde: Forel (Lavaux); kaj oriente: Riex kaj Epesses.

Per referendumo la 17-an de majo 2009, la komunumoj Villette (Lavaux), Grandvaux, Cully, Riex kaj
Epesses decidis unuiĝi . Ili iĝos la komunumo Bourg-en-Lavaux en julio 2011.

## Kulturo 
Ĉiu jaro; la "*Cully-jazz-festival*" okazas fine de marto aŭ komence de aprilo; kaj "*Cully Clasique*", festivalo de ĉambra muziko, en junio.

## Vidu ankaŭ 
* Cully (stacidomo)
* Epesses (stacidomo)

## Eksteraj ligiloj 
* Oficiala retpaĝo de Cully
* Pri Cully en la Historia Leksikono de Svislando: france, germane kaj itale
Maroka himno

svg|150px|dekstra
**Al-naŝid al-ŝarif** estas la Maroka himno aŭ Himno ŝerifa (en araba, **النشيد الشريف Al-naŝid al-ŝarif**) aŭ ŝtata himno de Maroko. Ĝi estis verkita de Ali Squalli Husaini (naskiĝintaj en 1932 kaj kiu komponis ankaŭ la himnon de Omano); la muzikon faris Léo Morgan. Ĝi estis proklamita nacia himno la jaron de la sendependigo de la lando (1956).

## Vortumado 
## Arkivo mp3 de la Himno 
* Nacia Himno de Maroko

Maroko
Kategorio:Naciaj simboloj de Maroko
Kategorio:Maroko
Cubase

**Cubase** estas MIDI-sekvencilo kaj cifereca sonprilabora programaro evoluigata de la firmao Steinberg ekde 1989. Plia ofte uzata nomo por tiaspeca programaro estas „aŭdio/MIDI-sekvenzilo“.

La programaro ofte estas uzata en sonregistrejoj, sed ankaŭ eniris en malgrandajn privatajn sonregistrejojn. Cubase aŭ Nuendo tie formas la centron de produktadmedio. La esence pli multkosta proponas – krom ĉiuj eblecoj de Cubase – ankoraŭ pliampleksigitajn funkciojn por la sinkronigo de filmoj kaj pro tio estas uzata por la postsurbendiga produktado, sed ankaŭ por nuraj muzikregistraĵoj. Por povi funkcii glate, la komputilo, sur kiu laboras Cubase, bezonas interfacojn eksteren. Por la registrado kaj reproduktado de sonmaterialo oni bezonas sonkarton, eble kun rapida ASIO-pelilo. Por registrado de MIDI-datenoj taŭga interfaco devas esti konektita ĉe la komputilo. Per MIDI tiam eksteraj songeneriloj (ekz. sinteziloj) samkiel MIDI-enigiloj (kutime klavarilo, sed ankaŭ MIDI-gitaro, MIDI-regilo aŭ similaĵo) povas esti konektitaj.

## Literaturo 
* Erol Ergün: Cubase SX/SL in der Praxis. Die neue Generation der MIDI/Audio-Musikproduktion, Medien GmbH 2005, ISBN=978-3-9378-4122-9, 3-a eldono, Bergkirchen
* Ingo Lackerbauer: Jetzt lerne ich Cubase SX. Starterkit für Ihr digitales Musikstudio. Verlag Markt+Technik 2003, ISBN=978-3-8272-5807-6, München/Germanio
* Holger Steinbrink: *Cubase Praxis Guide* (3. Auflage inkl. Cubase 4.1), audio-workshop.de, Fachskript
* Werner Feindert, Gavin Lucas: *Hands On Cubase Volume 1-4*, deutsche Lernkursreihe auf DVD
* Steinberg Autorenteam: Cubase SX/SL Die Referenz 3, m. CD-ROM, itp-Verlag 2005, ISBN=978-3-8266-1560-3

## Eksteraj ligiloj 
* Retejo de produktanto Steinberg: Cubase 5 
* dhoop.de, datenbanko por plikapabligo de Cubase

Kategorio:Programaro
Riex

**Riex** estas iama svisa komunumo de la Distrikto Lavaux-Oron en la Kantono Vaŭdo. Ĝi havis 269 loĝantojn je la 31-a de decembro 2010. Kun efiko de la 1-a de julio 2011 ĝi estis integrita al la nova komunumo Bourg-en-Lavaux.

## Geografio 
Riex situas en la Vitejo de Lavaux ĉirkaŭ 8 km oriente de Laŭzano, kaj 10 km okcidente de Vevey. Male al ĝia najbaro Cully, ĝi ne etendiĝas ĝis la bordo de Lago Lemano.

## Trafiko 
Kvankam la vilaĝo Riex mem situas flanke de la gravaj trafikvojoj, ĝi bone atingeblas. Tra ĝi kondukas konekta vojo de Cully al Chexbres. La plej proksima alveturejo al la svisa aŭtovojo A9, kiu pasas tra la komunuma teritorio, situas proksimume 4 kilometrojn oriente de la komunumo apud Chexbres. Pere de poŝtaŭtolinio de Cully al Chexbres la komunumo estas konektita al la publika transportreto.

## Iamaj najbaraj komunumoj 
La najbaraj komunumoj antaŭ al komunuma kuniĝo estis en sude kaj okcidento Cully, en nordo Forel (Lavaux), kaj en oriento Epesses.

## Historio 
La unua dokumenta mencio de Riex datiĝas el la jaro 1184 kiel *Ruez*. Per referendumo la 17-an de majo 2009, la komunumoj Villette (Lavaux), Grandvaux, Cully, Riex kaj Epesses decidis unuiĝi . Ili iĝis la komunumo Bourg-en-Lavaux je la 1-a de julio 2011.

## Monumentoj 
Norde de Riex, estas la Turo de Gourze, kvadrata mezepoka gvatturo alta 9 metrojn. Ĝi datiĝas de inter la 9-a kaj la 11-a jarcento kaj estis forbrulita komence de la 16-a jarcento. Oni povas viziti ĝin danke al moderna ŝtuparo. Sur ĝia okcidenta angulo estas instalita piramido, kiu utilas kiel markilo por triangulado (ĝia alteco estas ekzakte 936,25 metroj).

Alia vidindaĵo estas la kapelo Sankta Teodulo, en la urbo, kiu datiĝas de la 15-a jarcento.

## Notoj kaj referencoj 
## Eksteraj ligiloj 
* Oficiala retpaĝo de Riex
* Pri la Turo de Gourze 
* Pri kulturaj vidindaĵoj
Finale (programaro)

[eta|500px|[Sergej Rachmaninoff|Rachmaninoff: Preludo Op. 3 No. 2, kompostita per Finale 2007]]

**Finale** estas komputila programaro por la notado de muziko, ekz. por skribi partiturojn. Oni povas generi notliniaroj, plenigi ilin per notoj kaj elprinti la rezulton. Se komputilo disponas pri sonkarto, oni povas ankaŭ reprodukti kaj redakti la enigitan muzikon. Importaj kaj eksportaj funkcioj (ekz. en MP3- aŭ WAV-formato) kompletigas la eblecojn.

Finale disponeblas por la aktualaj Windows- kaj Mac OS X-versioj.

## Eksteraj ligiloj 
*Klemm-Music (Germana reprezentejo de la produktanto)

Kategorio:Programaro